b'\n_START_ARTICLE_\nTrueOS\n_START_PARAGRAPH_\nTrueOS, tidligere kalt PC-BSD eller PCBSD, er et Unix-liknende operativsystem som er basert p\xc3\xa5 FreeBSD. Det benytter et grafisk installasjonsprogram og skrivebordsmilj\xc3\xb8ene KDE 4, Lumina, LXDE, MATE og Xfce. Operativsystemet har offisielle Nvidia og Intel-drivere tilgjengelige gjennom Kwin, og gjennom Wine kan det kj\xc3\xb8re programvare for Microsoft Windows. TrueOS kan ogs\xc3\xa5 kj\xc3\xb8re Linux-programmer, i tillegg til FreeBSD Ports og har sitt eget pakkesystem .txz som gj\xc3\xb8r det mulig \xc3\xa5 installere bin\xc3\xa6rkoden til programvare gjennom en enkel nedlastingslenke, noe som er unikt for BSD-operativsystemer._NEWLINE_TrueOS st\xc3\xb8tter OpenZFS, og installasjonsprogrammet tilbyr diskkryptering med geli slik at systemet krever et passord f\xc3\xb8r oppstart._NEWLINE_F\xc3\xb8rste versjon ble lansert 29. april 2006. Siste versjon er 10.3 som ble lansert 4. april 2016.'